|  |
| --- |
| D:\_0_RADIONICA-SPLIT - nije uredjeno\Materijali za CD - SPLIT\Slike\GRB-RH-png.pngRepublika HrvatskaŽupanijski sud u ZadruUred predsjednika sudaZadar, Ulica plemića Borelli 9Poslovni broj: 7. Su-428/2024-6Zadar, 17. listopada 2024. |

OBAVIJEST UZ OGLAS

Županijskog suda u Zadru, poslovni broj: 7. Su-7. Su-428/2024-4

od 17. listopada 2024.

**Zapisničar u tijelima sudbene vlasti, radno mjesto III. vrste, 1 izvršitelj**

Opis poslova radnog mjesta:

Obavlja poslove zapisničara po diktatu na raspravama i ročištima, vrši prijepise rukopisa i drugih tekstova, vrši administrativno-tehničku obradu spisa, upisuje prispjela pismena, ulaže dostavnice te potpuno sređeni spis predaje sudskoj pisarnici, vrši otpremu sudskih odluka i poziva za stranke, obavlja i druge poslove po nalogu predsjednik suda i upravitelja sudske pisarnice.

Podaci o plaći:

Podaci o plaći radnog mjesta propisani su Uredbom o nazivima radnih mjesta, uvjetima za raspored i koeficijentima za obračun plaće u državnoj službi ("Narodne novine" broj 22/2024 i 33/2024 – dalje u tekstu Uredba), a istu čini umnožak koeficijenta složenosti radnog mjesta sukladno Uredbi i osnovica za izračun plaće od 947,18 eura bruto, uvećan za 0,50% za svaku navršenu godinu radnog staža.

Način testiranja kandidata:

1. Provjera sposobnosti i vještina bitnih za obavljanje poslova radnog mjesta zapisničara u tijelima sudbene vlasti (testiranje rada na računalu- prijepis i diktat)

2. Razgovor (intervju) kandidata s Komisijom za provedbu oglasa koji su zadovoljili na pisanoj provjeri znanja, prijepisu i diktatu.

Svaki dio provjere sposobnosti i vještina vrednuje se bodovima od 0 do 10.

Smatra se da je kandidat zadovoljio na provjeri sposobnosti i vještina ako je ostvario najmanje 5 bodova. Kandidati koji su zadovoljili na provjeri sposobnosti i vještina pristupaju razgovoru s Komisijom (intervju).

Komisija u razgovoru sa kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovom dosadašnjem radu.

Rezultati intervjua vrednuju se bodovima od 0 do 10.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

VRIJEME I MJESTO ODRŽAVANJA TESTIRANJA BIT ĆE OBJAVLJENO NAKNADNO NA MREŽNOJ STRANICI ŽUPANIJSKOG SUDA U ZADRU.

 KOMISIJA ZA PROVEDBU OGLASA